Թաո Լին

Թաո Լին (, ), ամերիկացի արձակագիր, պոետ, էսսեիստ, գրող և արտիստ։ Հրատարակել է երեք վեպ, մեկ վիպակ, պոեզիայի երկու գիրք, կարճ պատմվածքների հավաքածու և հուշագրություններ, ինչպես նաև առցանց բովանդակության լայն տեսականի։  Երրորդ վեպը` «Թայփեյը», հրատարակվել է Վինտաժ - կողմից, հունիսի 4, 2013։ Նրա գեղարվեստական գիրքը՝ «Ճանապարհորդություն։ Հոգեբուժաարններ, Օտարում և Փոփոխություն», հրատարակվել է  Վինտաժ հրատարակչության կողմից մայիսի 1, 2018։

Կենսագրություն
Լինը ծնվել է Վիրջինիա նահանգի Ալեքսանդրիա քաղաքում, մեծացել է Ֆլորիդա նահանգի Օռլանդո քաղաքում։ Ծնողները Թայվանցի էին։  Նա ուներ մեկ եղբայր, ով ապրում էր Նյու Յորքում։ Լինի հայրը թոշակառու ֆիզիկոս էր։ Հաճախել է Լեյք Հաուելի ավագ դպրոց։ Դպրոցի  նվագախմբում Լին թմբուկ էր նվագում։ 2001 թվականին Ֆլորիդայից տեղափոխվել է Նյու Յորք, տեղի քոլեջում ուսանելու նպատակով, իսկ 2005 թվականին ավարտել է Նյու Յորքի համալսարանի լրագրության բաժինը։

Քոլեջն ավարտելուց հետո Լինը գողացված մարտկոցներ էր վաճառում eBay-ում, աշխատում էր Նյու Յորքի համալսարանի Bobst գրադարանում, Նյու Յորքի  հասարակական գրադարանում` վերին արևելյան հատվածում, ինչպես նաև՝  Նյու Յորքի Ալեգանի շրջանում գտնվող Անժելիկա խոհանոցում և Մանհեթենում գործող օրգանական վեգան ռեստորանում։ 2008 թվականին նա հիմնադրում է «Մումու Հաուս» կոչվող իր անկախ մամուլը։ Նա իր գրախոսությունների և արվեստի մասին դասախոսել   է Վասարի քոլեջում,Կանզաս Սիթիի արվեստի համալսարանում, Կոլումբիայի համալսարանում, և այլ համալսարաններում ու թանգարաններում, այդ թվում՝ Ժամանակակից արվեստի թանագարանում։

2014 թվականներին Ջեզեբըլ վեբ կայքը հրաապարակում է Լինի նախկին ընկերուհու՝ գրող Էլլեն Քենեդիի կողմից հրապարկված թվիթերյան սքրինշոթեր՝ չարաշահման, բռնաբարության և գրագողության մեղադրանքով։ Մեղադրանքները բխում էին 2005 թվականից, երբ Քենեդին և Լինը ժամադրվել էին։ Այդ ժամանակ Քենեդին 16 տարեկան էր, իսկ Լինը՝ 22: Հետագայում Քենեդին ջնջում է իր թվիթերյան էջը և խնդրում Ջեզեբըլին, որպեսզի ջնջի հոդվածը, սակայն Ջեզեբըլը անտեսում է աղջկա խնդրանքը, իսկ Լինը ֆեյսբուքում հերքել է - իրեն ուղղված մեղադրանքները։

2020-ին Լինը տեղափովում է Հավայի։

Մանդալաներ
2014 թվականից սկսած Լինը սկսում է նկարել մանդալաներ, որոնք տպագրվել են «Վայս» ամսագրի և իր «Ճանապարհորդություն։ Հոգեբուժարաններ, օտարում և փոփոխություններ» գրքի շապիկներին։

Ստեղծագործություններ

Պոեմներ
 «Այս հույզը մի փոքր էլեկտրոնային գիրք էր», (Բիըր Փերըդ, 2006)
 «Դու ավելի ուրախ ես, քան ես», (Էքշըն բուքս, 2006)
 «Ճանաչողական, վարքային թերապիա», (Մելվիլ հաուս, 2008)

Վեպեր
 «Յե յե յե» (Մելվիլ հաուս, 2007)
 «Ռիչարդ Յեթս» (Մելվիլ հաուս, 2010)
 «Թայփեյ» (Վինտաժ հրատարակչություն, 2013)
 «Հեռացիր հասարակությունից» (Վինտաժ հրատարակչություն, 2021)

Վիպակներ
«Գողություն Ամերիկական հագուստի խանութից »(Մելվիլ հաուս 2009)

Պատմվածքներ
 «Այսօր երկինքը կապույտ և սպիտակ է `վառ կապույտ կետերով և փոքր գունատ լուսնով, և ես կկործանեմ մեր հարաբերություններն այսօր», (Բիըր փերըդ, 2006)
 «Մահճակալ» (Մելվիլ Հաուս, 2007)

Գեղարվեստական գրականություն
 «Ընտրված Թվիթեր»
 «Ճանապարհորդություն։ հոգեբուժարաններ, օտարում և փոփոխություններ» (Վինտաժ հրատարակչություն, 2018)

Ծանոթագրություններ

Արտաքին հղումներ
 Lin's website
 High Resolution

 
21-րդ դարի ամերիկացի վիպասաններ
Ամերիկացի պատմվածքագիրներ
1983 ծնունդներ
Ամերիկացի արձակագիրներ
Ամերիկացի գրողներ
Ամերիկացի դերասաններ
Ամերիկացի լրագրողներ
Նյու Յորքի համալսարանի շրջանավարտներ